Lockerbie
Lockerbie (gaeli: Locarbaidh) on linn Šotimaa edelaosas Dumfries and Galloway omavalitsuses. See asub umbes 120 km kaugusel Glasgowst ja 25 km Inglismaa piirist. 2001. aasta rahvaloenduse andmetel elas seal 4009 inimest. Linn sattus rahvusvahelise tähelepanu alla 1988. aasta detsembris, kui Pan Am lend 103 rusud kukkusid pärast lennuki pardal toimunud pommiplahvatust linna ning tapsid 11 elanikku. Sündmus sai linna järgi nimeks Lockerbie pommitamine või Lockerbie katastroof.